Na temelju Odluke o rashodu i prodaji službenog vozila Primorsko-goranske županije (KLASA: 022-04/18-01/13; URBROJ: 2170/1-01-01/5-18-26) od 9. travnja 2018. godine Upravni odjel za gospodarenje imovinom i opće poslove objavljuje drugi ponovljeni

**OGLAS**

**o prodaji službenog vozila prikupljanjem ponuda**

**1. Predmet prodaje**

Predmet prodajeje službeno vozilo u vlasništvu Primorsko-goranske županije.

**2. Podaci o vozilu**

Vrsta vozila: osobni automobil marke Renault, tip vozila: Laguna, model vozila: 3.0 V6 automat, broj šasije: VF1BGEKBB35217482, država proizvodnje: Francuska, godina proizvodnje 2005., oblik karoserije: zatvoreni, boja vozila: crvena s efektom, vrsta motora: Otto euro III, snaga motora: 152 kw, prijeđeni kilometri: 261.928, nije registrirano.

**Početna prodajna cijena službenog vozila Renault Laguna je 10.735,74 kuna.**

Prodaja predmetnih vozila ne oporezuje se PDV-om.

**3. Pregled vozila**

Za sve informacije i pregled vozila zainteresirani subjekti se mogu obratiti kontakt osobi Ivanu Čupiću na broj mobitela 098/235-464.  
Prodaja se obavlja po načelu ''viđeno – kupljeno'', što isključuje sve naknadne prigovore kupca.

**4. Način i uvjeti prodaje**

Prodaja će se obaviti prikupljanjem ponuda. Pravo podnošenja ponuda imaju sve fizičke i pravne osobe s prebivalištem, odnosno sjedištem u Republici Hrvatskoj.

Ponuditelj je dužan prije podnošenja ponude uplatiti jamčevinu u iznosu od 1.000,00 kuna na žiro-račun kod Privredne banke Zagreb d.d., IBAN: HR6923400091800008005, model: 68, poziv na broj: 7374 - OIB Ponuditelja, s naznakom: ''Jamčevina za vozilo''.

Ponude koje ne sadrže dokaz o uplaćenoj jamčevini neće se razmatrati. Ponuditeljima čija ponuda ne bude prihvaćena jamčevina će biti vraćena u nominalnom iznosu bez kamata u roku od 8 dana od dostave obavijesti o izboru najpovoljnije ponude. Ponuditelju s kojim bude sklopljen ugovor o kupoprodaji jamčevina se uračunava u cijenu. Ukoliko odabrani ponuditelj ne potpiše ugovor o kupoprodaji ili ne uplati preostali iznos kupoprodajne cijene u roku 8 dana od dana potpisivanja ugovora jamčevina se ne vraća.

**5. Sadržaj ponude**

Pisana ponuda mora sadržavati:

* ime i prezime ponuditelja fizičke osobe, odnosno naziv pravne osobe, adresu, e-mail adresu i broj za kontakt;
* presliku osobne iskaznice za fizičke osobe, odnosno izvatka iz odgovarajućeg registra za pravne osobe;
* dokaz o plaćenoj jamčevini;
* broj tekućeg ili žiro računa za povrat jamčevine ponuditeljima čije ponude ne budu odabrane;
* ponuđena kupoprodajna cijena koja ne može biti manja od početne cijene iz natječaja.

Podnošenjem ponude ponuditelj prihvaća rok valjanost ponude od najmanje 45 dana od zadnjeg dana za podnošenje ponude.  
Ponuditelji snose troškove pripremanja i podnošenja ponuda te nemaju pravo na nadoknadu istih. Pored ugovorene cijene kupac snosi i sve troškove vezane za prijenos prava vlasništva nad kupljenim vozilom.

**6. Rok za dostavu i otvaranje ponuda**  
Pisane ponude ponuditelji su dužni dostaviti u zatvorenoj omotnici s naznakom ''Ne otvaraj – Ponuda za kupnju službenog vozila'', putem pošte ili neposrednom predajom pisarnici: **Primorsko-goranska županija, Slogin kula 2, 51000 Rijeka**.

Rok za dostavu ponuda je **02.05.2018. godine u 10:00 sati.**

Nepotpune i nepravilne ponude, tj. ponude koje ne sadrže traženu popratnu dokumentaciju, kao i ponude s ponuđenom cijenom ispod utvrđene početne cijene, neće se uzeti u razmatranje. Ponude pristigle izvan roka za dostavu ponuda vratiti će se ponuditelju neotvorene.  
Otvaranje ponuda održati će se 02.05.2018. godine u 10:00 sati na adresi Slogin kula 2, Rijeka, soba 510. Pravo prisustvovanja otvaranju ponuda, osobno ili putem opunomoćenika, imaju ponuditelji koji su podnijeli ponude.

**7. Odabir najpovoljnijeg ponuditelja**

Najpovoljnijom ponudom smatrati će se ponuda s najvišom ponuđenom cijenom, uz uvjet da ponuditelj ispunjava sve uvjete propisane ovim oglasom. Ako dva ili više ponuditelja ponude istu cijenu, najpovoljnijom ponudom će se smatrati ona koja je ranije zaprimljena.  
O izboru najpovoljnije ponude ponuditelji će biti obaviješteni na dokaziv način u roku od 8 dana od dana donošenja odluke o odabiru najpovoljnijeg ponuditelja na adresu ponuditelja naznačeno u ponudi.  
Ako najpovoljniji ponuditelj odustane od kupnje odnosno sklapanja ugovora ili ako ne uplati ugovoreni iznos u roku, vozilo će se prodati sljedećem ponuditelju koji je ponudio najvišu cijenu i ispunjava sve uvjete iz oglasa.

Nakon što dobije obavijest o prihvaćanju ponude, odabrani ponuditelj obvezan je sklopiti ugovor o kupoprodaji s Primorsko-goranskom županijom u roku od 8 dana od dana dostave odluke o izboru njegove ponude kao najpovoljnije, te u roku od 8 dana od dana sklapanja ugovora uplatiti kupoprodajnu cijenu, umanjenu za iznos jamčevine na žiro-račun kod Privredne banke Zagreb d.d., IBAN: HR6923400091800008005, model: 68, poziv na broj: 7374 - OIB Ponuditelja, s naznakom: ''uplata za kupovinu službenog vozila“. Najpovoljniji ponuditelj je dužan u gore navedenom roku predočiti prodavatelju dokaz o uplati preostalog dijela kupoprodajne cijene, a prodavatelj se obvezuje potom predati kupcu odgovarajući broj primjeraka kupoprodajnih ugovora podobnih za prijenos prava vlasništva vozila. Kupac će prilikom preuzimanja kupoprodajnog ugovora preuzeti predmetno vozilo i prateću dokumentaciju.

Ako najpovoljniji ponuditelj ne uplati preostali iznos kupoprodajne cijene ili ne zaključi kupoprodajni ugovor u utvrđenom roku smatrat će se da je odustao od ponude te gubi pravo na povrat uplaćene jamčevine.

**8. Ostalo**

Obavijest o oglasu objavljena je u Novom listu, dok se cjelokupan tekst oglasa nalazi na službenim web stranicama Primorsko – goranske županije. Prodavatelj zadržava pravo da poništi ovaj oglas i ne izabere najpovoljnijeg ponuditelja, bez iznošenja posebnog razloga.

U Rijeci, 16. travanj 2018. godine.

**Upravni odjel za gospodarenje imovnom**

**i opće poslove**